ఫరీద్ జకారియ
ఫరీద్ రఫీక్ జకారియ (, , ; జననం 1964 జనవరి 20) ఒక భారతీయ-అమెరికన్ పాత్రికేయుడు మరియు రచయిత. "న్యూస్‌వీక్" ‌లో కాలమిస్ట్ మరియు "న్యూస్‌వీక్ ఇంటర్నేషనల్" ‌లో సంపాదకుడిగా సుదీర్ఘ వృత్తి జీవితం తరువాత, ఆయన ఇటీవలి కాలంలో "టైం" పత్రిక యొక్క ఎడిటర్-ఎట్-లార్జ్‌గా వెళుతున్నట్లు ప్రకటించారు. ఆయన CNN యొక్క "ఫరీద్ జకారియ GPS" కార్యక్రమానికి అతిధేయిగా కూడా ఉన్నారు, మరియు అంతర్జాతీయ సంబంధాలు, వర్తకం మరియు అమెరికన్ విదేశాంగ విధానానికి సంబంధించిన విషయాల గురించి వ్యాఖ్యాత మరియు రచయితగా ఉన్నారు.
దాదాసాహెబ్ ఫాల్కే
1913, ఏప్రిల్ 21 న " ఒలెంపియా సినిమా" ధియేటర్ లో ప్రీవ్యూ ఏర్పాటు చేసి "రాజా హరిశ్చంద్ర"ను తిలకించడానికి అన్ని రంగాల ప్రముఖులను ఆహ్వానించాడు. మే 13 నుంచి వాణిజ్యపరంగా ప్రదర్శనలు ప్రారంభమయ్యాయి. "కార్పొరేషన్ సినిమా" ధియేటర్ లో వరుసగా 23 రోజులు ప్రదర్శించి రికార్డు బద్దలు కొట్టాడు.
మలిచిత్ర నిర్మాణానికి స్వగ్రామం నాసిక్ కు వెళ్ళి, మూడు నెలల కాలంలో "మోహినీ భస్మసుర" చిత్రీకరించి, 1914 జనవరిలో విడుదల చేశాడు. ఆంగ్ల సినిమా ప్రదర్శనకు మాదిరిగా, ఈ సినిమా ప్రదర్శనలో ఒక రీలు కామెడీ చిత్రం "పిధాచెపజ"ను జతపరిచాడు. మొదటి రెండు సినిమాలు దిగ్విజయం సాధించగా "సావిత్రి సత్యవాన్"ను చిత్రీకరించి 1914 లో విడుదల చేసాడు. ఆదాయం కుప్పలు తెప్పలుగా వచ్చి పడటంతో ఋణ సౌకర్యం కూడా ఇబ్బడి ముబ్బడిగా వచ్చి చేరుకున్నాయి. ప్రతి చిత్రానికి 20 కాపీల వరకు డిమాండును సాధించుకోగలిగాడు.
1914 లో లండను పయనమయ్యాడు. మొదటి ప్రపంచ యుద్ధ వాతావరణం ప్రారంభమవడంతో ఈయన భారీ ప్రణాళికలు చెల్లాచెదురైపోయాయి. అయినా సంబాళించుకుని పరిమిత అవసరాలను తీర్చుకుని స్వదేశం వచ్చాడు. లఘు చిత్రాలను నిర్మించాడు. మ్యాజిక్ ట్రిక్స్ మీద ఒక సినిమా తీసాడు. బుద్ధగయ, ఎల్లోరాల మీద డాక్యుమెంటరీలు నిర్మించాడు. బుద్ధ పూర్ణిమ, గణేశ ఉత్సవాల మీద పర్వదిన సంరంభాలను చిత్రీకరించాడు.